《次黄宰早春韵》
宋代·洪咨夔

胜里春来早，迟君秉烛游。煖如三月暮，香老百花头。

心事付桑落，风光催栗留。人生行乐耳，任命不须求。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。